

**Қазақстан Республикасының Америка Құрама Штаттарындағы iскерлiк ынтымақтастық орталығы туралы**

Қазақстан Республикасы Министрлер Кабинетiнiң қаулысы 5 қазан 1993 ж. N 992

      Қазақстан Республикасы мен Америка Құрама Штаттары арасындағы
сауда экономикалық ынтымақтастықты одан әрi дамыту, екi елдiң iскер
топтары арасындағы байланыстарды нығайту мақсатында Қазақстан
Республикасының Министрлер Кабинетi қаулы етедi:

      1. Қазақстан Республикасының Сыртқы экономикалық байланыстар
министрлiгiнiң, Экономика министрлiгi жанындағы Шет ел инвестициялары
жөнiндегi ұлттық агенттiктiң және "Атамекен" акционерлiк
корпорациясының Америка Құрама Штаттарында Қазақстан Республикасының
Iскерлiк ынтымақтастық орталығын құру туралы ұсынысы мақұлдансын.

      2. Қазақстан Республикасының мүдделi мемлекеттiк кәсiпорындары
мен ұйымдарына Қазақстан Республикасының Америка Құрама Штаттарында
құрылып жатқан Iскерлiк ынтымақтастық орталығына құрылтайшы болу
құқықтары берiлсiн.

      3. "Атамекен" акционерлiк корпорациясына Қазақстан
Республикасының Сыртқы экономикалық байланыстар министрлiгiмен,
Мемлекеттiк мүлiк жөнiндегi мемлекеттiк комитетiмен және
республиканың мүдделi мемлекеттiк кәсiпорындарымен және ұйымдарымен
келiсiп, Қазақстан Республикасының Америка Құрама Штаттарындағы
Iскерлiк ынтымақтастық орталығының құрылтайшы құжаттарын және
Байқаушы кеңестiң құрамы бойынша ұсыныстар әзiрлеу тапсырылсын.

 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК